Vilnius, 2020 m. spalio 30 d.

# „Lidl“ parduotuvės per Kalėdas ir Naujuosius metus tradiciškai nedirbs

**Prekybos tinklas „Lidl“ ketvirtus metus iš eilės nedirbs per didžiąsias metų šventes – Šv. Kalėdų dieną – gruodžio 25-ąją ir Naujųjų metų dieną – sausio 1-ąją. Šis sprendimas visiems „Lidl“ darbuotojams suteiks galimybę šventes sutikti su šeimos nariais ir artimaisiais.**

Kitomis žiemos šventinio laikotarpio dienomis „Lidl“ parduotuvių darbo valandos trumpės. Šv. Kūčių vakarą (gruodžio 24 d.) parduotuvės dirbs iki 18.30 val., o Naujųjų metų išvakarėse (gruodžio 31 d.) – iki 20:30 val. Antrąją Šv. Kalėdų dieną (gruodžio 26 d.) visos „Lidl“ parduotuvės dirbs nuo 9 val. ryto iki 20 val. vakaro.

„Nuo pat „Lidl“ veiklos pradžios šalyje skiriame itin didelį dėmesį ir rūpestį savo darbuotojais – mokame vienus didžiausių atlyginimų mažmeninės prekybos rinkoje, visus darbuotojus draudžiame papildomu privačiu sveikatos draudimu, taikome platų darbuotojų naudų krepšelį, taip stiprindami savo top darbdavio vardą. Taip pat gerai suprantame, kaip svarbu per didžiąsias metų šventes pailsėti ir praleisti jas su savo artimaisiais. Nedirbti pirmąją Šv. Kalėdų ir Naujųjų metų dieną jau tapo mūsų tradicija, kurią palankiai vertina tiek darbuotojai, tiek ir mūsų pirkėjai. Pastarasis laikotarpis yra gana sudėtingas, tad tikime, kad mūsų darbuotojai ir vėl įvertins šią galimybę susikurti šventinę nuotaiką kartu su savo artimaisiais“, – sako „Lidl Lietuva“ vadovas Radostin Roussev-Peine.

„Lidl Lietuva“ už suteikiamas itin geras darbo sąlygas dvejus metus iš eilės buvo įvertinta prestižiniais „Top Employer Lietuva“ bei „Top Employer Europe“ sertifikatais. „Lidl Lietuva“ šalyje pasižymi kaip mokanti vienus aukščiausių atlyginimų mažmeninės prekybos rinkoje. Rekvizitai.lt duomenimis, vidutinis visų darbuotojų atlyginimas šių metų rugsėjį siekė 1568,07 eurų neatskaičius mokesčių. Šią vasarą, visuomenės nuomone, „Lidl Lietuva“ buvo išrinkta ir geriausią reputaciją turinčia įmone Lietuvoje. Tokius rezultatus parodė penktus metus iš eilės matuojamas Lietuvos įmonių reputacijos indeksas.

Šiuo metu Lietuvoje iš viso veikia 50 prekybos tinklo parduotuvių 20-tyje šalies miestų – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine bei Šilutėje.

**„Lidl“ parduotuvių darbo laikas Kalėdinių švenčių metu:**

Gruodžio 24 d. „Lidl“ parduotuvės dirbs iki 18.30 val.

Gruodžio 25 d. „Lidl“ parduotuvės visoje Lietuvoje nedirbs.

Gruodžio 26 d. „Lidl“ parduotuvės dirbs nuo 9 iki 20 val.

Gruodžio 31 d. „Lidl“ parduotuvės dirbs iki 20:30 val.

Sausio 1 d. „Lidl“ parduotuvės visoje Lietuvoje nedirbs.

**Daugiau informacijos:**

Lina Skersytė

Korporatyvinių reikalų ir komunikacijos departamentas

UAB „Lidl Lietuva“

Tel. +370 5 267 3228, +370 680 53556

lina.skersyte@lidl.lt